સીબીઆઈની અંદર જે રીતે મોટા અધિકારીઓ પર લાંચ લેવાનો સનસનીખેજ આરોપ લાગ્યો અને સ્પેશિયલ ડાયરેક્ટર રાકેશ અસ્થાના સામે એફઆઈઆર નોંધવામાં આવી તે બાદ સરકાર તરફથી મોટુ પગલુ લેવામાં આવ્યુ છે. સરકારે સીબીઆઈના બંને મોટા અધિકારીઓ ડાયરેક્ટર અને સ્પેશિયલ ડાયરેક્ટરની તેમના પદ પરથી છુટ્ટી કરી દીધી છે. વળી, સીબીઆઈના નવા પ્રમુખનું પણ એલાન કરવામાં આવ્યુ છે. સરકાર તરફથી જે નોટિફિકેશન જાહેર કરવામાં આવ્યુ છે તે અનુસાર એમ નાગેશ્વર રાવ સીબીઆઈના નવા વચગાળાના નિર્દેશક હશે.